SUSE(R) Linux Enterprise Software Development Kit 11 SP 3
SUSE szoftverlicenc-szerződés

A SZERZŐDÉST FIGYELMESEN OLVASSA EL. A SZOFTVER (ÉS ANNAK ÖSSZETEVŐINEK) 
MEGVÁSÁRLÁSÁVAL, TELEPÍTÉSÉVEL ÉS/VAGY HASZNÁLATÁVAL ÖN VÁLLALJA A A JELEN 
SZERZŐDÉS FELTÉTELEINEK BETARTÁSÁT, ÉS NYILATKOZIK ARRÓL, HOGY A JELEN 
SZERZŐDÉST ELOLVASTA ÉS MEGÉRTETTE. HA NEM FOGADJA EL A FELTÉTELEKET, NE 
TÖLTSE LE, NE TELEPÍTSE ÉS NE HASZNÁLJA A SZOFTVERT. AMENNYIBEN ÖN JOGALANY 
NEVÉBEN ELJÁRÓ EGYÉNI, EZENNEL KIJELENTI, HOGY JOGOSULT AZ ADOTT JOGALANY 
NEVÉBEN SZERZŐDÉSRE LÉPNI.

A jelen SUSE szoftverlicenc-szerződés („Szerződés”) jogszerű megállapodás Ön 
(egy jogi vagy egy természetes személy) és a SUSE LLC („SUSE”) között. A 
Szerződés címében megnevezett szoftvertermék, annak felépítése, kialakítása és 
a kísérő dokumentáció (a továbbiakban összefoglaló néven: „Szoftver”) az 
Egyesült Államok és más országok szerzői jogi törvényeinek és egyezményeinek 
védelme alatt áll, és a jelen Szerződés hatálya alá esik. A Szoftverhez Ön 
által letöltött vagy kapott mindennemű módosítás, frissítés, bővítés vagy új 
verzió, amennyiben azt nem kíséri SUSE szoftverlicenc-szerződés, kifejezetten 
a Szoftver részének tekintendő, és a jelen Szerződés hatálya alá esik.

LICENCEK. A Szoftver és annak minden összetevője a SUSE vagy egyéb 
licencadóinak tulajdonában áll, azokat a szerzői jogi törvények és más 
vonatkozó jogszabályok védik. A SUSE a jelen szerződés feltételeinek és 
kikötéseinek betartása mellett végleges, át nem ruházható, nemzetközi licencet 
ad az Ön számára a Szoftver példányainak Saját szervezeten (a kifejezés 
meghatározását lásd lentebb) belüli sokszorosítására és használatára, 
kizárólag a SUSE Linux Enterprise Server 11 SP3, SUSE Linux Enterprise Desktop 
11 SP3 és kapcsolódó termékek jogszerűen megszerzett licenceivel 
összefüggésben és azok érvényességének ideje alatt. A kapcsolódó termékek közé 
tartoznak jelenleg a következők (nem teljes körű felsorolás): WebYaST, SUSE 
Linux Enterprise High Availability Extension, GEO Clustering for SUSE Linux 
Enterprise High Availability Extension, SUSE Linux Enterprise Real Time 
Extension, SUSE Linux Enterprise Point of Sale, SUSE Linux Enterprise Server 
for SAP applications, SUSE Linux Enterprise Server for VMware. A Szoftver 
számos külön összetevője a dokumentációban azonosított, illetve az 
összetevőhöz tartozó forrás- vagy bináris kódban található nyílt forráskódú 
licenc hatálya alá esik. A jelen Szerződés nem korlátozza az Ön számára az 
ilyen licencek értelmében biztosított jogokat, továbbá nem bírálja felül az 
egyes nyílt forráskódú összetevőkre vonatkozó licencfeltételeket vagy 
használati kötelezettségeket, és azokkal nem ütközik. A „Szervezet” kifejezés 
jogi személyt jelent, de nem értendők ide az olyan leányvállalatok és társult 
vállalkozások, amelyek adózási vagy jogi szempontból külön kezelendők. A 
magánszektorban Szervezet lehet például egy vállalat, egy társulás vagy egy 
tröszt, kivéve a szervezet összes olyan leányvállalatát vagy társult 
vállalkozását, amelynek külön adószáma vagy cégbejegyzési száma van. A 
közszektorban Szervezet lehet például egy meghatározott kormányzati testület 
vagy egy helyi hatóság.

ELŐFIZETÉSES SZOLGÁLTATÁSOK A SUSE olyan Előfizetéses szolgáltatásokat 
értékesít a Szoftverhez, amelyek Önt feljogosítják díjalapú technikai 
támogatás igénybevételére, valamint a megvásárolt Előfizetéses szolgáltatás 
ideje alatt biztosított szoftverfrissítések használatára a megfelelő 
Előfizetéses szolgáltatási ajánlat feltételeinek teljesítése mellett. A jelen 
Szoftver vonatkozásában az Előfizetéses szolgáltatásokért felszámított díj 
alapját a Szoftver Ön által elérhetővé tett, telepítet vagy használt 
egységeinek teljes száma (az „egység” kifejezés meghatározását a megfelelő 
előfizetési ajánlat tartalmazza) képezi.

JELÖLÉSEK. A jelen Szerződés nem ad sem kifejezett, sem hallgatólagos jogot 
vagy licencet a SUSE, bármely társvállalata vagy licencadója bármely 
védjegyére, kereskedelmi megnevezésére vagy szolgáltatási védjegyére (a 
továbbiakban: Jelölések”) vonatkozóan. Amennyiben Ön a Szoftver bármelyik 
nyílt forrású összetevőjét terjeszti, a SUSE tulajdonjogának vagy az összetevő 
licencelésének feltüntetésére használtakon kívül minden Jelölést el kell 
távolítania.

FELTÉTELEK ÉS KORLÁTOZÁSOK

A SUSE fenntart minden Önnek kifejezetten meg nem adott jogot. 1) Nem 
fordíthatja és nem fejtheti vissza a Szoftvert, és nem elemezheti annak belső 
felépítését, csak a vonatkozó törvényi rendelkezésekben kifejezetten 
engedélyezett módon és mértékben; és (2) nem adhatja tovább a jelen 
Szerződésben foglalt Szoftvert vagy licencjogokat sem részben, sem egészében.

A SUSE nem köteles a Szoftver támogatására vagy karbantartására, kivéve, ha a 
megvásárolt szolgáltatás kifejezetten tartalmazza a szoftvertámogatást vagy a 
karbantartást. Amennyiben Ön ilyen jellegű szolgáltatást vásárol, és nincs 
különálló, kifejezetten a támogatási vagy karbantartási szolgáltatásokra 
vonatkozó szerződés, akkor a támogatási vagy karbantartási szolgáltatások 
(továbbiakban: Szolgáltatások) vonatkozásában jelen Szerződés rendelkezései az 
irányadók. A SUSE aktuális támogatási ajánlatairól a 
http://www.suse.com/support címen találhatók további tudnivalók.

TULAJDONJOGOK

A Szoftverrel kapcsolatban Ön semmiféle jogcímet vagy tulajdonjogot nem 
szerez. A Szoftverrel és a Szolgáltatásokkal kapcsolatos minden szellemi 
tulajdonjog és jogcím, beleértve az azok adaptációira és másolataira vonatkozó 
jogokat is, a SUSE és/vagy a licenceket forgalmazó vállalatok tulajdona. A 
Szolgáltatások keretében kapott bármilyen anyag, amelyhez nincsenek külön, a 
jelen szerződést felülbíráló használati feltételek mellékelve, a Szoftver 
részének tekintendő, és ennek megfelelően a jelen Szerződés rendelkezései 
vonatkoznak rá. A licenc megszerzésével Ön csak a Szoftver használatára kapott 
feltételekhez kötött engedélyt. Ön csak a Szoftver licencét szerzi meg, 
tulajdonjogát nem.

KORLÁTOZOTT GARANCIA

A SUSE vállalattal kötött külön, írásbeli szerződésben vagy adott 
szoftver-összetevőt kísérő licencfeltételekben megadottak kivételével a 
Szoftver, a vonatkozó jogszabályok által megengedett maximális mértékben 
„ADOTT ÁLLAPOTÁBAN”, MINDENNEMŰ GARANCIA NÉLKÜL (ideértve a kifejezett és a 
hallgatólagos, a forgalmazhatóságra, a jogsértéstől való mentességre vagy 
adott célra való megfelelőségre vonatkozó garanciavállalást) kerül 
biztosításra. A SUSE a szállítástól számított hatvan (60) napig vállal 
garanciát a Szoftver szállítására használt fizikai adathordozó 
rendeltetésszerű használata esetén annak fizikai hibáktól való mentességére. 
Amennyiben a hibás tételeket a hatvan (60) napos garanciális időszakon belül a 
SUSE számára visszajuttatja, illetve amennyiben Ön a nem megfelelőséget a SUSE 
számára bejelenti, a SUSE saját döntésének megfelelően kicseréli az 
adathordozót vagy visszatéríti az adathordozóért kifizetett összeget. A jelen 
garancia csak a SUSE által biztosított adathordozókra érvényes. A Szoftver nem 
rendeltetésszerű használata vagy nem engedélyezett módosítása érvényteleníti a 
jelen garanciát.

Egyéb szolgáltatások A SUSE garantálja, hogy a külön írásbeli szerződés nélkül 
megvásárolt tanácsadási vagy technikai támogatási szolgáltatások nyújtása az 
ágazatban általánosan elfogadott szakmai normáknak megfelelően fog történni. 
Ez a szavatosság a szolgáltatások elfogadását követő 90 napig érvényes. E 
szavatosság megsértése esetén a SUSE egyedüli kötelessége, hogy – saját 
belátása szerint – módosítsa a Szolgáltatásokat, hogy azok megfeleljenek ennek 
a szavatosságnak, illetve térítse vissza az Ön által a SUSE számára fizetett 
összegnek akkora részét, amely az ezen szavatosság előírásait nem teljesítő 
Szolgáltatásokat fedezi. Mivel a SUSE által nyújtott műszaki szolgáltatások 
során bizonyos fájlok módosulhatnak vagy sérülhetnek, az Ön felelőssége 
rendszereinek elszigetelése és biztonsági mentése.

A SZOFTVERT NEM VESZÉLYES, HIBAMENTES MŰKÖDÉST MEGKÖVETELŐ ONLINE 
VEZÉRLŐBERENDEZÉSEKKEL EGYÜTT TÖRTÉNŐ HASZNÁLATRA VAGY FORGALMAZÁSRA TERVEZTÜK 
ÉS GYÁRTOTTUK, ILLETVE NEM ILYEN CÉLOKRA SZOLGÁL; NEM ALKALMAS TEHÁT NUKLEÁRIS 
LÉTESÍTMÉNYEKBEN, REPÜLÉSIRÁNYÍTÓ RENDSZEREKBEN, KOMMUNIKÁCIÓS ÉS 
VEZÉRLŐRENDSZEREKBEN, KÖZVETLEN ÉLETFENNTARTÓ ESZKÖZÖKBEN, 
FEGYVERRENDSZEREKBEN ÉS MÁS OLYAN HELYEN TÖRTÉNŐ HASZNÁLATRA, AHOL A SZOFTVER 
HIBÁJA KÖZVETLENÜL HALÁLT, SZEMÉLYI SÉRÜLÉST VAGY SÚLYOS FIZIKAI ÉS KÖRNYEZETI 
KÁROKAT OKOZHAT.

A SZOFTVER CSAK BIZONYOS SZÁMÍTÓGÉPEKKEL ÉS OPERÁCIÓS RENDSZEREKKEL 
KOMPATIBILIS. NEM KOMPATIBILIS RENDSZEREK ESETÉRE NEM NYÚJTUNK GARANCIÁT A 
SZOFTVERRE. A kompatibilitással kapcsolatos felvilágosításért forduljon a SUSE 
vállalathoz vagy a viszonteladóhoz.

Más cégek termékei. A Szoftvernek részei lehetnek, illetve vele együtt 
csomagolva lehetnek a SUSE vállalattól független licencadótól származó 
hardvereszközök vagy szoftverprogramok is. A SUSE NEM VÁLLAL GARANCIÁT MÁS 
CÉGEK TERMÉKEIRE VAGY SZOLGÁLTATÁSAIRA. MINDEN ILYEN TERMÉK VAGY SZOLGÁLTATÁS 
„ADOTT ÁLLAPOTÁBAN” KERÜL FORGALOMBA. A NEM A SUSE ÁLTAL GYÁRTOTT TERMÉKEKRE 
AZOK LICENCADÓJA VÁLLAL GARANCIÁT AZ ADOTT LICENCADÓ VONATKOZÓ 
GARANCIAFELTÉTELEINEK MEGFELELŐEN.

AMENNYIBEN A TÖRVÉNY MÁS MÓDON EZT NEM KORLÁTOZZA, A SUSE ELHÁRÍT ÉS KIZÁR 
MINDENNEMŰ VÉLELMEZETT GARANCIÁT, BELEÉRTVE AZ ELADHATÓSÁGRA, AZ ADOTT CÉLRA 
VALÓ ALKALMASSÁGRA, A JOGCÍMRE VAGY A JOGSÉRTÉSMENTESSÉGRE VONATKOZÓ GARANCIÁT 
IS. A SUSE SEMMILYEN OLYAN GARANCIÁT, KÖTELEZETTSÉGET ÉS ÍGÉRETET NEM VÁLLAL, 
AMELY NINCS KIFEJEZETTEN RÖGZÍTVE A JELEN KORLÁTOZOTT GARANCIÁBAN. A SUSE NEM 
GARANTÁLJA, HOGY A SZOFTVER MEGFELEL AZ ÖN ÁLTAL TÁMASZTOTT KÖVETELMÉNYEKNEK, 
ÉS NEM GARANTÁLJA A SZOFTVER VAGY A SZOLGÁLTATÁSOK ZAVARTALAN MŰKÖDÉSÉT SEM. 
Vannak jogrendszerek, amelyek nem engedélyezik bizonyos garanciák kizárását 
vagy korlátozását, így előfordulhat, hogy a fenti korlátozások egy része nem 
vonatkozik Önre. A jelen korlátozott garancia bizonyos jogokkal ruházza fel 
Önt. Ezenkívül más, országonként vagy jogrendszerenként eltérő jogai is 
lehetnek.

FELELŐSSÉGKORLÁTOZÁS

(a) Járulékos veszteségek. SEM A SUSE, SEM ANNAK LICENCADÓI, LEÁNYVÁLLALATAI 
VAGY ALKALMAZOTTAI NEM VÁLLALNAK FELELŐSSÉGET SEMMILYEN KÖRÜLMÉNYEK KÖZÖTT A 
SZOFTVER VAGY A SZOLGÁLTATÁS HASZNÁLATÁBÓL VAGY HASZNÁLHATATLANSÁGÁBÓL EREDŐ 
KÜLÖNLEGES, VÉLETLEN, JÁRULÉKOS, KÖZVETETT, JOGSÉRTŐ, GAZDASÁGI VAGY 
BÜNTETŐJOGI KÁRÉRT, BELEÉRTVE, DE EZEKRE NEM KORLÁTOZVA, AZ ELMARADT 
NYERESÉGÉRT, ELVESZTETT ÜZLETI LEHETŐSÉGÉRT VAGY ADATÉRT, MÉG ABBAN AZ ESETBEN 
SEM, HA FIGYELMEZTETTÉK A KÁR BEKÖVETKEZTÉNEK LEHETŐSÉGÉRE.
(b) Közvetlen károk. A SUSE ÖSSZEVONT FELELŐSSÉGE KÖZVETLEN TÁRGYI VAGY 
SZEMÉLYI KÁROK ESETÉN (FÜGGETLENÜL ATTÓL, HOGY EGY ESEMÉNY VAGY ESEMÉNYEK 
SOROZATA TÖRTÉNT-E) SEMMILYEN ESETBEN NEM HALADHATJA MEG A KÁRRAL ÖSSZEFÜGGŐ 
SZOFTVERÉRT VAGY SZOLGÁLTATÁSÉRT ÖN ÁLTAL FIZETETT VÉTELÁR 1,25-SZÖRÖSÉT 
[ILLETVE 50 AMERIKAI DOLLÁRT, HA INGYEN JUTOTT A SZOFTVERHEZ]. A fenti 
kizárások és korlátozások nem vonatkoznak a halálhoz és a személyi sérüléshez 
kapcsolódó követelésekre. A kártérítési felelősség kizárását és korlátozását 
tiltó jogrendszerekben a Suse az adott jogrendszer által megengedett maximális 
mértékben kizárja, illetve korlátozza a felelősségét.

ÁLTALÁNOS FELTÉTELEK

Hatály. 
A jelen Szerződés azon a napon lép hatályba, amelyen Ön jogszerűen 
megvásárolja a szoftvert, és automatikusan hatályát veszti, ha Ön a Szerződés 
bármely rendelkezését megsérti.

Ellenőrzés. 
A SUSE tizenöt (15) napos előzetes értesítést követően, saját költségén, a 
szokásos munkaidőn belül jogosult éves vizsgálatot végezni a Szoftver és a 
Dokumentáció Ön általi használatára vonatkozóan a jelen Szerződés betartásának 
ellenőrzése céljából. Ön vállalja, hogy olyan belső biztonsági intézkedéseket 
vezet be, amelyek megakadályozzák a Szoftver mindennemű illetéktelen 
másolását, terjesztését, telepítését, használatát vagy elérését. Ön vállalja 
továbbá, hogy a jelen Szerződés betartásának igazolása céljából megfelelő 
nyilvántartást vezet, és a SUSE kérésére az ilyen nyilvántartás alapján 
mérőszámokat és/vagy jelentéseket ad át (és hitelesként igazol), amelyek a 
Szoftver Ön általi licenceléséhez és telepítéséhez kapcsolódó ésszerű 
mértékben elszámolnak a példányok számával (termék és verzió szerint), 
valamint a hálózati architektúrával. Önnek biztosítania kell a SUSE vagy 
jogosult képviselője számára a vizsgálat elvégzéséhez a nyilvántartások, a 
hardverek és az alkalmazottak hozzáférhetőségét. Amennyiben a SUSE vagy 
jogosult képviselője írásban ésszerű módon vállalja az Ön bizalmas 
információinak védelmét, Ön köteles teljes mértékben együttműködni az ilyen 
vizsgálatok végrehajtásában, és biztosítania kell minden szükséges segítséget, 
a nyilvántartások és számítógépek hozzáférhetőségét. Ha a vizsgálat azt 
mutatja ki, hogy Ön most vagy korábban bármikor licenc nélkül telepítette vagy 
használta a Szoftvert, késedelem nélkül be kell szereznie annyi licencet, 
amennyi fedezi a hiányt. Ha a vizsgálat lényeges, 5%-ot elérő vagy azt 
meghaladó licenchiányt mutat ki, Önnek meg kell térítenie a SUSE részére a 
vizsgálat költségeit, és 30 napon belül be kell szereznie a szükséges további 
licenceket. Ez esetben nem vehet igénybe semmilyen kedvezményt, amire 
egyébként jogosult lenne.

Teljesítményteszt. 
A jelen teljesítményvizsgálati korlátozás akkor vonatkozik Önre, ha Ön 
szoftverfejlesztő vagy licencadó, illetve ha Ön teszteli a Szoftvert a 
szoftverfejlesztő vagy licencadó utasításai szerint vagy nevében. A SUSE 
indokolatlanul vissza nem tartható előzetes írásbeli hozzájárulása nélkül Ön 
nem hozhatja nyilvánosságra vagy nem adhatja át harmadik félnek a Szoftver 
bármely teljesítményvizsgálatának eredményeit. Ha Ön olyan termékek 
licencadója, amelyek funkcionális hasonlóságot mutatnak a Szoftverrel, vagy 
annak versenytársai („Hasonló termékek”), illetve egy ilyen licencadó nevében 
jár el, és Ön e korlátozást megszegve a Szoftverre vonatkozó 
teljesítménytesztelési adatokat hoz nyilvánosságra vagy tesz közzé, akkor, 
álljon bár ennek ellenkezője a Hasonló termék végfelhasználói 
licencszerződésében, a SUSE vállalatnak az egyéb, esetleg rendelkezésére álló 
jogorvoslatok mellett jogában áll a Hasonló termékeken teljesítménytesztet 
végezni, és ennek adatait közzétenni és nyilvánosságra hozni; Ön pedig ezennel 
kijelenti, hogy jogosult e joggal felruházni a SUSE vállalatot.

Átadás. 
A jelen Szerződést tilos másra átruházni a SUSE előzetes írásos engedélye 
nélkül.

Illetékes joghatóság. 
A jelen Szerződésre az Egyesült Államok Utah államának törvényei vonatkoznak. 
A jelen szerződéshez kapcsolódó esetleges jogviták csakis Utah állam illetékes 
bíróságai előtt rendezhetők. Ha viszont az Ön elsődleges lakóhelye, illetve 
székhelye az Európai Unió vagy az Európai Szabadkereskedelmi Társulás (EFTA) 
tagállamában található, a jelen Szerződésre az adott ország jogrendszere 
vonatkozik, és az esetleges jogviták csak az adott ország illetékes bírósága 
előtt rendezhetők.

A szerződés teljessége. 
A jelen Szerződés képezi az Ön és a SUSE között létrejött teljes megállapodást 
és szerződést, és csak az Ön és a SUSE vállalat felhatalmazott képviselője 
által aláírt írásos megállapodásban egészíthető ki vagy módosítható. EGYETLEN 
LICENCADÓ, FORGALMAZÓ, KERESKEDŐ, VISZONTELADÓ, ÜGYNÖK, ELADÓ VAGY ALKALMAZOTT 
SEM JOGOSULT A JELEN SZERZŐDÉS MÓDOSÍTÁSÁRA VAGY OLYAN AJÁNLAT VAGY ÍGÉRET 
KÖZLÉSÉRE, AMELY NINCS ÖSSZHANGBAN A SZERZŐDÉSBEN FOGLALTAKKAL, ILLETVE 
KIEGÉSZÍTI AZOKAT.

Lemondó nyilatkozat. 
A jelen Szerződés értelmében járó jogokról való lemondás csak írásban tehető 
meg, a lemondási nyilatkozatot tevő fél kellő jogosultsággal rendelkező 
képviselőjének aláírásával. A Szerződés megsértéséből vagy a teljesítés 
elmulasztásából eredő jogokról való múltbeli vagy jelenlegi lemondó 
nyilatkozat nem értelmezhető a jelen Szerződésből eredő jövőbeli jogokról 
történő lemondásról.

A rendelkezések szétválaszthatósága. 
Ha a jelen Szerződés bármely rendelkezésre érvénytelennek vagy jogilag nem 
kötelező érvényűnek bizonyul, akkor azt a rendelkezést úgy kell értelmezni, 
korlátozni, módosítani, vagy szükség esetén a szerződésről leválasztani, hogy 
megszűnjék az érvénytelensége, illetve jogilag nem kötelező érvénye; ilyen 
esetben a Szerződés többi rendelkezésének hatálya változatlan marad.

Exportjóváhagyás. 
A jelen Szerződésben érintett termékekre és műszaki információkra az Amerikai 
Egyesült Államok exportálási szabályozásai és más országok kereskedelmi 
törvényei vonatkozhatnak. A felek elfogadják, hogy betartják az összes 
exportszabályozási intézkedést, és beszerzik az anyagok exportálásához, 
újraexportálásához vagy importálásához szükséges összes engedélyt vagy 
besorolást. A felek elfogadják, hogy nem exportálnak és nem újraexportálnak 
termékeket az Amerikai Egyesült Államok aktuális exporttilalmi listáján 
szereplő helyekre vagy az Amerikai Egyesült Államok exporttörvényei szerinti 
bármely embargó alatt álló vagy terrorizmust támogató országba. A felek nem 
használják az anyagokat tiltott nukleáris, rakéta-, vegyi és biológiai 
fegyverekkel kapcsolatos célra. A SUSE termékek Amerikai Egyesült Államokból 
való exportálása előtt tájékozódjon az Ipari és Biztonsági Hivatal (Bureau of 
Industry and Security) webhelyén: www.bis.doc.gov. A SUSE szoftverek 
exportálásával kapcsolatos további tájékoztatás a 
http://www.suse.com/company/legal/ webhelyen olvasható. Kérésére a SUSE 
konkrét tájékoztatással szolgál a betartandó korlátozásokról. A SUSE azonban 
nem vállal felelősséget arra vonatkozóan, ha Ön nem szerzi meg a szükséges 
exportjóváhagyásokat.

Az Egyesült Államok Kormányának korlátozott jogai. 
Az Egyesült Államok kormánya által történő használatra, sokszorosításra és 
nyilvánosságra hozatalra a következő jogszabályok, illetve az azokat felváltó, 
vonatkozó rendelkezések érvényesek: FAR 52.227-14 (1987. június) Alternate III 
(1987. június), FAR 52.227-19 (1987. június), illetve DFARS 252.227-7013 
(b)(3) (1995. november).

A Vállalkozó/Gyártó a SUSE LLC, 404 Wyman Street, Suite 390, Waltham, MA 
02451.

Egyéb formátumok. Kifejezetten kizárjuk az Egyesült Nemzeteknek az Áruk 
nemzetközi kereskedelmére vonatkozó konvenciójának alkalmazását.

(c)2013 SUSE LLC vagy társvállalatai. Minden jog fenntartva.
(050313)

A SUSE a SUSE LLC vagy társvállalatai bejegyzett védjegye az Amerikai Egyesült 
Államokban és más országokban. 
Minden, harmadik félhez tartozó védjegy az adott tulajdonos védjegye.                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
                                                            
